"4.11 THADISO Dintlhathuto Thadiso ke pegelo kgotsa tekanyo ya tshekatsheko e e nayang kakanyo ka ga buka, filimi, lebentlele la dijo, jalo le jalo. Maikaelelo ke go neela tshedimosetso ka se se thadisiwang le go tsosa kgatlhego go yona. 4.11.1 Diponagals Fa o kwala Thadiso, tlhokomela dintlha tse di latelang: • Fa o thadisa o tshwanetse go itse gore o thadisa ka eng. E ka nna ka filimi, • lokwalo, kgotsa didiriswa tse di gatisiwang. • Bathadisi ba tshwanetse go itse gore ke eng se ba se thadisang le gore ke • mang yo o amegang. • Dithadiso tse dintle di tshwanetse go se gobelele le go nna le nnete. • Dithadiso tse di sa siamang go le gantsi ke fa mokwadi a thuba pelo, a dira • ditshwaelo tsa bokgopo e bile e le tsa tšhakgalo. • Go tshega go tlwaelegile mo dithadisong. • Dithadiso di ama tebo ya mothadisi. Bathadise ba le babedi ba ka thadisa selo se le sengwe ka go farologana. • Go neelana ka tshedimosetso e e maleba, sekao. Leina la mokwadi, motaki, motlhagisi, setlhogo sa lokwalo kgotsa tiro, leina la mophasalatsi kgotsa setlamo se se tlhagisang gammogo le tlhotlhwa fa go le maleba. Fa o thadisa ka lokwalo kgotsa ka filimi o ka akaretsa dintlha tse di latelang: • Baanelwa ba lokwalo/badiragatsi ba filimi • Mofuta wa lokwalo/wa filimi • Maitshetlego • Lokwalo lo ka buisiwa ke bomang • Lo neele maemo (a o bona lo atlegile) • Se tlotle kgang ka botlalo • Tlhalosa gore a mokwadi o fitlheletse maitlhomo. Gakologelwa!! • Se tlotle kgang ka botlalo • Tlhalosa gore a mokwadi o fitlheletse maitlhomo kgotsa nnyaya. 59"